Η επίδραση της προπόνησης με έλξη αντίστασης στη βελτίωση της ταχύτητας νεαρών αθλητών και αθλητριών στίβου
Creators: name: Λιόντος, Κωνσταντίνος Γεωργίου
Publisher: name: Aristotle University of Thessaloniki
Year: 2023
Subjects: Έλκηθρο έλξης αντίστασης
Ταχύτητα
Αναπτυξιακές ηλικίες
Resisted sled-pulling
Speed
Developmental ages

description: Η βελτίωση της ικανότητας της ταχύτητας αποτελεί κυρίαρχο στόχο σε αθλητές και αθλήτριες στίβου αναπτυξιακών ηλικιών. Για την ανάπτυξή της χρησιμοποιούνται διάφορες μέθοδοι, μεταξύ των οποίων και η έλξη αντίστασης. Σκοπός της παρούσας μελέτης ήταν η διερεύνηση της επίδρασης της προπόνησης με έλξη αντίστασης στη βελτίωση της επιτάχυνσης και της ταχύτητας νεαρών αθλητών και αθλητριών στίβου. Σαράντα τέσσερις αθλητές και αθλήτριες στίβου των κατηγοριών Κ14 και Κ16 συμμετείχαν σε προπονητική παρέμβαση διάρκειας 8 εβδομάδων. Η ομάδα ελέγχου πραγματοποίησε ένα τυπικό πρόγραμμα ανάπτυξης της ταχύτητας και η ομάδα παρέμβασης εκτέλεσε το ίδιο πρόγραμμα με έλξη αντίστασης με σταθερό βάρος 5 κιλών. Ο χρόνος στα 10, 30 και 40 m αξιολογήθηκε πριν, στη μέση και μετά την προπονητική παρέμβαση με το σύστημα ηλεκτρονικής χρονομέτρησης Witty-Microgate. Για τον έλεγχο της επίδρασης του προγράμματος προπόνησης στην επίδοση πραγματοποιήθηκε ανάλυση διακύμανσης κατά 2 παράγοντες με επαναλαμβανόμενες μετρήσεις στον παράγοντα «χρόνο». Διαπιστώθηκε σημαντική αλληλεπίδραση μεταξύ των δύο ομάδων και της επίδοσης με την πάροδο του χρόνου (1η, 2η, 3η μέτρηση) για τις αποστάσεις των 10, 30 και 40 m και για τις δύο ηλικιακές κατηγορίες. Συγκεκριμένα η ομάδα παρέμβασης της Κ14 βελτιώθηκε κατά 13,6%, 9,1% και 7,5% περισσότερο από την ομάδα ελέγχου στις αποστάσεις 10, 30 και 40 m αντίστοιχα και η ομάδα παρέμβασης της Κ16 παρουσίασε μεγαλύτερη βελτίωση από την ομάδα ελέγχου κατά 21,4%, 16,4% και 14,7% στις αντίστοιχες αποστάσεις. Φαίνεται επομένως ότι η προπόνηση με τη μέθοδο της έλξης αντίστασης βελτιώνει σημαντικά την ικανότητα της επιτάχυνσης και της ταχύτητας νεαρών αθλητών και αθλητριών στίβου.
description: Improving speed ability is a dominant goal in developmental age athletes. Various methods are used to develop it, including resisted sled-pulling. The aim of this study was to investigate the effect of resisted sled- pulling sprint training on acceleration and maximum speed performance in young track and field athletes. Forty-four U14 and U16 male and female track and field athletes participated in an 8-week training intervention. The control group performed a standard speed training program and the intervention group performed the same program with resisted (5 kg) sled-pulling. Time at 10, 30 and 40 m was measured before, at the midpoint and after the training intervention using the electronic timing system Witty-Microgate. In order to find out the effect of the training program on performance, a 2 way factor analysis of variance with repeated measures on the “time” factor was performed. A significant interaction was found between the two groups and performance over time (1st, 2nd, 3rd measurement) for the distances of 10, 30 and 40 m for both age groups. Specifically, the U14 intervention group improved 13.6%, 9.1% and 7.5% more than the control group for the distances of 10, 30 and 40 m respectively and the U16 intervention group showed a greater improvement than the control group by 21.4%, 16.4% and 14.7% for the respective distances. It therefore appears that resistance pulling training significantly improves the acceleration and speed ability of young female and male track and field athletes.